钦定古今图书集成/理学汇编/学行典/第207卷 > 杜沄
## 钦定古今图书集成/理学汇编/学行典/第207卷 > 杜沄

按《绍兴府志》：“杜沄，上虞人。年七岁，念父远游不归，旦
夕思慕。及总发从婚，甫弥月，求母摸父貌，徒步访寻，
至云南金齿驿，遇其父奉事。未几，父卒，扶榇以归，倚
新昌、梁州。同渡鄱阳湖，风浪大作，舟将覆，沄跪祷号
泣，浪顿息，乃克归葬。事母徐，虽处穷约，务得其懽心。
母没，庐墓三年。人称为真孝子。”